Odder Cykel Klub: Rivette Marselisborg MTB Marathon
Rivette Marselisborg MTB Marathon
06-08-2006 af MTB Udvalget
Nu hvor landevejssæsonen er lidt i dvale var det igår tid til en rigtig herretur i skovene syd for Århus!
Her stod den på mtb marathon med 105 yderst kuperede off road kilometer til de ca 200 deltagere. Der skulle køres 2 omgange og ruten tog rytterne helt ind til Varna og af alverdens stier, den lange vej til Fløjstrup og saa gennem Fulden og Beder inden de kradse bakker i Wilhelmsborgskoven.
Odder Ck var repræsenteret med 2 x Juul Jensen (Christopher og far..) samt en gammel landevejsrytter Nigolej Kjærgård, der for ikke alt for mange år siden var med helt fremme i A klassen.
I mtb sporten bliver der ikke brugt megen tid på at lægge taktik, da feltet som regel spredes i atomer kort efter starten. Istedet bruges energien på at holde cyklen opret igennem de tekniske passager og saa overleve på de voldsomme stigninger....
Overlevelse blev nøgleordet, da køretiden nærmede sig 5 timer for langt de fleste.
Christopher kørte sig ind på en 10. plads og da løbet var NM for eliten var det ganske pænt. Nigolej og Knud havde en brav dyst først i løbet og glemte for en kort stund, at det var et marathon stævne. Det kom til at koste senere, hvor Nigolej måtte staa af mens den ældre Jensen kæmpede sig i mål med alvorlig krampe i alt fra fingre til lægmuskler...